VAIO Felhasználói útmutató VPCEH3/VPCEJ3/VPCEK3/VPCEL3 sorozat

Reference

# Támogatott lemeztípusok
<Optikai meghajtóval szerelt típusok>

Az alábbi táblázat tartalmazza azon adathordozó-típusokat, amelyeket VAIO számítógépe képes olvasni, illetve amelyekre képes írni.
Az optikai meghajtó típusa függ attól, hogy melyik modellt vásárolta meg. Keresse meg a táblázatban az Ön számítógépében megtalálható optikai meghajtót.
OÍ: olvasható és írható
O: olvasható, de nem írható
-: nem olvasható és nem írható

| DVD SuperMulti meghajtó | Blu-ray Disc meghajtó DVD SuperMulti szolgáltatással | Blu-ray Disc ROM meghajtó DVD SuperMulti szolgáltatással
CD-ROM | O | O | O
CD-R/RW | OÍ *5 | OÍ *5 | OÍ *5
DVD-ROM | O | O | O
DVD-R/RW | OÍ | OÍ | OÍ
DVD+R/RW | OÍ | OÍ | OÍ
DVD+R DL (Double Layer, kétrétegű) | OÍ | OÍ | OÍ
DVD-R DL (Dual Layer, kétrétegű) | OÍ | OÍ | OÍ
DVD-RAM *1 *2 | OÍ | OÍ | OÍ
BD-ROM | - | O | O
BD-R/RE *3 *6 | - | OÍ *4 | O

*1 Az optikai meghajtó nem támogatja a kazettás DVD-RAM adathordozókat. Használjon kazetta nélküli vagy eltávolítható kazettás lemezeket.
*2 Az egyoldalas, DVD-RAM 1.0 szabvány szerinti, 2,6 GB tárkapacitású DVD-RAM lemezre történő adatírást nem támogatja a rendszer.
DVD-RAM 2.2/12X-SPEED DVD-RAM 5.0 szabvány szerinti adathordozók használata nem támogatott.
*3 Az 1.0-s formátumú BD-RE lemezek, illetve a kazettás Blu-ray Disc adathordozók használata nem támogatott.
*4 A BD-R Part1 1.1/1.2/1.3-as verziójú lemezek (egyrétegű, 25 GB tárolókapacitású lemezek; kétrétegű, 50 GB tárolókapacitású lemezek) és a BD-RE Part1 2.1-es verziójú lemezek (egyrétegű, 25 GB tárolókapacitású lemezek; kétrétegű, 50 GB tárolókapacitású lemezek) írása támogatott.
*5 Az Ultra Speed CD-RW lemezekre történő adatírás nem támogatott.
*6 BDXL(TM) lemezek használata nem támogatott.
Megjegyzés

- Előfordulhat, hogy számítógépének optikai meghajtója nem támogatja bizonyos adtahordozók írását, illetve olvasását.

- Számítógépének optikai meghajtója nem támogatja a 8 cm-es lemezek írását.

- Számítógépének optikai meghajtója kizárólag kör alakú lemezek használatát támogatja. Ne helyezzen be a meghajtóba más (csillag, szív, négyszög stb.) alakú lemezeket, ez ugyanis a VAIO számítógép hibás működéséhez vezethet.

- A DVD-Video formátumú adatokat (egy- vagy kétrétegű) DVD+R, (egy- vagy kétrétegű) DVD+RW/DVD-R vagy DVD-RW lemezekre lehet írni. A DVD-Video rögzítési formátumú adatokat DVD-R (egy- vagy kétrétegű), DVD-RW, illetve DVD-RAM lemezre lehet írni. Az írható adathordozók köre a lemezíráshoz (égetéshez) használt szoftvertől függően változhat. További információk az adott szoftver súgójában érhetők el.

- Ajánlott Sony márkajelzésű adathordozót használni: DVD+R, DVD+RW, DVD-R, DVD-RW, CD-R, CD-RW, BD-R, illetve BD-RE.

- Nem lehet DVD-RW lemezre adatokat írni (6x írási sebességgel), hacsak az optikai meghajtó nem támogatja a legalább 6-szoros írási sebességet a DVD-RW lemezek esetében.

- Nem lehet DVD+RW lemezre adatokat írni (8x írási sebességgel), hacsak az optikai meghajtó nem támogatja a legalább 8-szoros írási sebességet a DVD+RW lemezek esetében.

- VAIO számítógépe alkalmas a Compact Disc (CD) szabványnak megfelelő lemezek lejátszására. A DualDisc lemezek és egyes, másolásvédelemmel kódolt zenei lemezek nem felelnek meg a Compact Disc (CD) szabvány előírásainak. Ezért előfordulhat, hogy ezek a lemezeket nem lehet lejátszani a számítógépen.

- Ha VAIO számítógépéhez gyárilag rögzített tartalmú vagy üres lemezt vásárol, mindig gondosan olvassa el a csomagoláson található feliratokat, és győződjön meg arról, hogy a számítógép optikai meghajtója képes olvasni és írni is az adott típusú lemezt. A Sony NEM garantálja a VAIO optikai meghajtók kompatibilitását az olyan lemezekkel, amelyek nem felelnek meg a hivatalos CD-, DVD- vagy Blu-ray Disc-szabványnak. A NEM KOMPATIBILIS LEMEZEK HASZNÁLATA HELYREHOZHATATLANUL KÁROSÍTHATJA VAIO SZÁMÍTÓGÉPÉT,
  ILLETVE SZOFTVERÜTKÖZÉST VAGY RENDSZERLEFAGYÁST OKOZHAT.
  A lemezformátumokkal kapcsolatos kérdéseivel forduljon a gyárilag rögzített tartalmú lemez kiadójához, illetve az írható lemez gyártójához.

- VAIO számítógépével csatlakoznia kell az internethez olyan DVD-RW, DVD-RAM, illetve DVD-R (egy- vagy kétrétegű) lemez lejátszásához, amelyek kompatibilisek a CPRM (Content Protection for Recordable Media) szabvánnyal.

- Szerzői jogi oltalom alá eső tartalom rögzítéséhez, szerkesztéséhez, illetve lejátszásához a Blu-ray Disc lemezeken az AACS (Advanced Access Content System) technológiát alkalmazzák. Blu-ray Disc lemezek folyamatos használatához frissítenie kell az AACS-kulcsot.

- Az AACS-kulcsot az interneten keresztül lehet frissíteni. Járjon el a felvételhez, szerkesztéshez vagy lejátszáshoz használt szoftver üzenetében foglaltak szerint. Az AACS-kulcs frissítésének hiányában előfordulhat, hogy nem tudja felvenni, szerkeszteni vagy lejátszani a szerzői jogi védelem alatt álló tartalmakat.
  Szerzői joggal nem védett tartalom rögzítése, szerkesztése, illetve lejátszása esetén nincs szükség az AACS-kulcs frissítésére. A VAIO számítógépére telepített Blu-ray Disc felvevő-, illetve lejátszószoftverhez tartozó AACS-kulcsot a vásárlástól számított öt éven keresztül frissítheti. Ezen időszak letelte után értesítést küldünk a terméktámogatási webhelyen elérhető megújításról.

- A DVD lemezeken és a BD-ROM Disc típusú adathordozókon található egyes tartalmak esetében megfelelő régióbeállítás szükséges. Ha az optikai meghajtó régióbeállítása nem egyezik a lemez régiókódjával, nem lehet lejátszani a lemezt.

- Ha a külső megjelenítő eszköz nem felel meg a nagy sávszélességű digitális tartalom védelmére vonatkozó HDCP-szabványnak (High-bandwidth Digital Content Protection), nem játszhatja le, illetve nem tekintheti meg a szerzői jogi védelem alatt álló Blu-ray Disc-adathordozók tartalmát digitális kapcsolaton (például HDMI- vagy DVI-kapcsolaton) keresztül.

- Előfordulhat, hogy a Blu-ray Disc lemezen tárolt tartalom normál felbontásra korlátozza a videokimenetet vagy tiltja az analóg videokimenetet.

Kapcsolódó témák
A régiókódok leírása<Optikai meghajtóval szerelt típusok>