VAIO Felhasználói útmutató VPCEH3/VPCEJ3/VPCEK3/VPCEL3 sorozat

Reference

# Az érintőpárna használata

Az ujját az érintőpárnán csúsztatva mozgathatja a mutatót a számítógép képernyőjén.
Ha a mutató a kívánt elem vagy objektum fölé kerül, nyomja meg a bal oldali vagy a jobb oldali gombot különféle parancsok végrehajtásához, illetve menük megjelenítéséhez.

### Kattintás

Ha a mutató (1) a kívánt elem vagy objektum fölött van, nyomja meg egyszer a bal oldali gombot (3).
Ugyanezt éri el, ha egyszer megérinti az érintőpárnát (2).

### Dupla kattintás

Ha a mutató a kívánt elem vagy objektum fölött van, nyomja meg kétszer gyors egymásutánban a bal oldali gombot.
Ugyanezt éri el, ha gyorsan egymás után kétszer megérinti az érintőpárnát.

### Kattintás jobb oldali gombbal

Ha a mutató a kívánt elem vagy objektum fölött van, nyomja meg egyszer a jobb oldali gombot (4).
A mutató pillanatnyi helyétől függően különféle helyi menük jelenhetnek meg.

### Elemek húzása

Ha a mutató a kívánt objektum fölött van, nyomja meg egyszer a bal oldali gombot, és a gombot lenyomva tartva mozgassa az ujját az érintőpárnán.
Másik megoldásként érintse meg gyorsan egymás után kétszer az érintőpárnát, és a második érintésből indítsa el az ujjcsúsztatást.

### Elemek áthelyezése húzással

Húzással mozgassa a megfelelő ikont (például fájlt) a kívánt mappába vagy ablakba, illetve a megfelelő szoftverikont a kívánt helyre, majd engedje fel a bal oldali gombot.
Ugyanezt érheti el, ha a mutatót az ikon fölött tartva gyorsan egymás után kétszer megérinti az érintőpárnát, majd a második érintésből indulva – az ujját az érintőpárnán húzva – a kívánt helyre mozgatja az ikont, végül leveszi az ujját az érintőpárnáról.

### Görgetés

Az ujját az érintőpárna jobb szélén felfelé, illetve lefelé csúsztatva görgetheti felfelé, illetve lefelé az éppen aktív ablakot.
Az ujját az érintőpárna alsó szélén oldalirányban csúsztatva görgetheti oldalra az éppen aktív ablakot.
Megjegyzés

- A használt szoftvertől függően előfordulhat, hogy a görgetési funkció nem működik.

- Lehetséges, hogy a görgetési funkció alapértelmezés szerint le van tiltva.

Tipp

- Az érintőpárna használatára vonatkozó részletes leírást elolvashatja az érintőpárnához tartozó súgófájlban.

Kapcsolódó témák
Az érintőpárna engedélyezése/letiltása
Az érintőpárna érintésérzékelési funkciójának letiltása