VAIO Felhasználói útmutató VPCEH3/VPCEJ3/VPCEK3/VPCEL3 sorozat

Reference

# Ezt olvassa el először

Gratulálunk megvásárolt VAIO(R) számítógépéhez, és üdvözöljük a képernyőn megjelenő Felhasználói útmutató oldalain!

## A VAIO számítógép konfigurációjának leírása

VAIO számítógépe konfigurációjának megismeréséhez hajtsa végre az alábbi lépéseket, és látogasson el a Sony online támogatási webhelyére.

1. Kattintson a (Start) gombra, és válassza a Minden program, a VAIO Care, majd a Kapcsolatfelvétel a Sony vállalattal parancsot.

## A VAIO számítógépében lehetséges konfigurációs eltérések

Előfordulhat, hogy néhány funkció, beállítási lehetőség vagy szállított tartozék nem része az Ön VAIO számítógépének.

### Funkciók

Az elérhető funkciók köre a választott típustól, illetve szolgáltatáscsomagtól függően változhat.
A választott típustól függően a jelen útmutatóban leírt funkciók némelyike nem érhető el számítógépén.

### Ábrák

Az útmutatóban szereplő ábrák, fényképek, illetve képernyőfelvételek némileg eltérhetnek az Ön által tapasztalhatótól (a választott típustól, illetve szolgáltatáscsomagtól függően).

### Szoftver

Az előre telepített programok eltérőek lehetnek a választott típustól, illetve szolgáltatáscsomagtól függően. A jelen útmutatóban említett szoftverek nem feltétlenül találhatók meg az Ön VAIO számítógépén.

## Mellékelt útmutatók

A következő útmutatók tartoznak VAIO számítógépéhez.

### Elektronikus dokumentáció

- Felhasználói útmutató – Bevezető változat

Gyárilag telepített útmutató, amely alapszintű tájékoztatást nyújt VAIO számítógépével kapcsolatban – elsősorban a terméktámogatásra és az internetkapcsolatra vonatkozóan. A Felhasználói útmutató – Bevezető változat kiadványt a rendszer felülírja a Felhasználói útmutató teljes verziójával (a jelen útmutatóval) a frissítést követően. [Részletek]

- Felhasználói útmutató (a jelen útmutató)

Általános tudnivalókat és használati útmutatást tartalmaz VAIO számítógépére vonatkozóan, többek között terméktámogatási és hibaelhárítási információkat is.

### Nyomtatott dokumentáció

- Üzembe helyezési útmutató

Áttekintést ad a részegységek csatlakoztatásáról, a kezdeti beállításokról stb.

- Visszaállítási, biztonsági mentési és hibaelhárítási útmutató

Információt nyújt VAIO számítógépének helyreállításával és a biztonsági másolatok készítésével kapcsolatban, továbbá hibaelhárítási tudnivalókat is tartalmaz.

- Biztonsági előírások és támogatási információk

Olvassa el figyelmesen ezt a tájékoztatót a vezeték nélküli funkciók (például a vezeték nélküli LAN, illetve a BLUETOOTH technológia) aktiválása előtt.

### Egyéb tájékoztatók

- Windows súgó és támogatás

VAIO számítógépe használatának elsajátítását segítő gyakorlati tanácsok, oktatóanyagok és bemutatók átfogó forrása.
A Windows súgó és támogatás eléréséhez kattintson a (Start) gombra, majd a Súgó és támogatás menüelemre.

- Szoftverek súgófájljai

A VAIO számítógépén gyárilag telepített szoftverek többségéhez saját súgó is tartozik. A súgófájlok általában a Súgó menüből érhetők el.

## Szerzői jogi megjegyzés

- Copyright 2011 Sony Corporation. Minden jog fenntartva.

- A jelen útmutató és az abban ismertetetett szoftver sem egészében, sem részben nem másolható, nem fordítható le, illetve nem alakítható át semmilyen számítógép által értelmezhető formátumra előzetes írásos engedély nélkül.

- A Sony Corporation nem vállal garanciát a jelen útmutatóra, a szoftverre, illetve az itt ismertetett egyéb információkra vonatkozóan, és ezúton elzárkózik minden vélelmezett garanciavállalástól is a jelen útmutató, a szoftver, illetve az egyéb információk eladhatóságára vagy adott célra való alkalmazhatóságára vonatkozóan. A Sony Corporation nem tehető felelőssé semmilyen véletlenszerű, következményi vagy különleges kárért, akár vétség miatt, akár szerződésszegés miatt vagy más okból következzen az be a jelen útmutatóval, a szoftverrel, illetve az itt ismertetett egyéb információkkal vagy ezek használatával kapcsolatban.

- Az útmutatóban nem szerepel (TM) és (R) jelölés.

- A Sony Corporation fenntartja a jogot arra, hogy bármikor előzetes értesítés nélkül módosítsa a jelen útmutatót és a benne foglalt információkat. Az itt ismertetett szoftverre külön végfelhasználói licencszerződés feltételei vonatkoznak.

- A Sony Corporation nem tehető felelőssé és anyagi kártérítést sem vállal a VAIO számítógépen, külső írható adathordozón vagy rögzítőeszközön tárolt adatok elvesztéséből, illetve bármilyen kapcsolódó adatvesztésből származó károkért, beleértve azokat az eseteket is, ahol az adatok rögzítésének elmaradásában szerepet játszik a számítógép meghibásodása, illetve ahol a rögzített tartalom elvész vagy sérül a számítógép meghibásodása következtében vagy a számítógép javítása során. A Sony Corporation semmilyen körülmények között nem állítja vissza és nem állítja helyre a számítógépen, külső írható adathordozón vagy rögzítőeszközön tárolt tartalmat, továbbá másolatot sem készít arról.

- A termék funkciói és műszaki jellemzői előzetes értesítés nélkül megváltozhatnak.

Kapcsolódó témák
Az online terméktámogatási webhelyről