VAIO Felhasználói útmutató VPCEH3/VPCEJ3/VPCEK3/VPCEL3 sorozat

Concept

# Az energiatakarékos üzemmód leírása

VAIO számítógépe a normál üzemmód mellett több különböző energiatakarékos üzemmódot is kínál a használaton kívüli időszakban felvett energia csökkentéséhez.

### Alvó állapot üzemmód

Alvó állapot üzemmódban a VAIO számítógép összes szükségtelen eszköze kikapcsolt állapotban van, azonban néhány részegység továbbra is működik a számítógép üzemi állapotának fenntartása érdekében – beleértve az éppen használatban lévő adatok megőrzését is. Az Alvó állapot üzemmód például rövidebb szüneteknél hasznos.

### Hibernálás üzemmód

Hibernálás üzemmódban a rendszermemória tartalmát a beépített tárolóeszközre menti a rendszer, majd VAIO számítógépe kikapcsol. A Hibernálás üzemmód olyankor hasznos, ha egy ideig nem kívánja használni a számítógépet.

### Az újraindulás időtartama és a teljesítményfelvétel

Az újraindulás folyamata Alvó állapot üzemmódból a leggyorsabb, ugyanakkor a VAIO számítógép ebben az üzemmódban fogyasztja a legtöbb energiát. A számítógép kikapcsolása utáni újraindítás tovább tart, mint az energiatakarékos üzemmódból történő újraindítás; ugyanakkor a számítógép kikapcsolásával takarítja meg a legtöbb áramot.
Megjegyzés

- Alapértelmezés szerint VAIO számítógépe automatikusan Hibernálás üzemmódra vált, ha az akkumulátor töltöttségi szintje alacsonnyá válik. Az éppen futó szoftverek és a csatlakoztatott eszközök függvényében azonban előfordulhat, hogy a Windows rendszer nem engedélyezi a feladat-végrehajtások felfüggesztését, ezért a rendszer nem tud Hibernálás üzemmódra váltani. Ha ilyen esetben az akkumulátor lemerül, a számítógép kikapcsol, és a nem mentett adatok elvesznek.
  Ha a számítógép akkumulátorról üzemel, mentse gyakran az adatokat, és szükség esetén kézzel váltson Hibernálás üzemmódra.

Kapcsolódó témák
Az Alvó állapot üzemmód használata
A Hibernálás üzemmód használata
Az áramforrás használatával kapcsolatos megjegyzések
Az Alvó állapot üzemmódra vonatkozó megjegyzések