VAIO Felhasználói útmutató VPCEH3/VPCEJ3/VPCEK3/VPCEL3 sorozat

Reference

# Megjegyzések az SD-memóriakártyák használatára vonatkozóan

Az SD-memóriakártya használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Az SD-memóriakártyát tartsa gyermekektől távol, mert fennáll a veszélye, hogy a gyermekek lenyelik azt.

- Ne érjen az SD-memóriakártya csatlakozójához az ujjaival, sem fémből készült tárggyal.

- Az SD-memóriakártya kifinomult elektronikus részegységeket tartalmaz. Ne tegye ki ütődésnek, ne hajlítsa meg és ne ejtse le.

- Ne szerelje szét és ne alakítsa át az SD-memóriakártyát.

- Az SD-memóriakártyát ne tegye ki nedvességnek.

- Ne használja és ne tárolja olyan helyen az eszközt, ahol a következő hatások érhetik:

- rendkívül magas hőmérséklet (például napsütötte autóban)

- közvetlen napsugárzás

- magas páratartalom vagy korrozív anyagok

- nagy mennyiségű por

- Csak olyan SD-memóriakártyát és átalakítót használjon, amely megfelel a VAIO számítógépe által támogatott szabványoknak. A nem kompatibilis kártyák, illetve átalakítók beragadhatnak a foglalatba, ami károsíthatja a számítógépet.

- Írásvédett SD-memóriakártyára nem lehet adatot írni.

- Ajánlott biztonsági másolatot készíteni a fontos adatokról.

- A tárolt adatok elveszhetnek, illetve sérülhetnek a következő esetekben:

- Ha eltávolítja az SD-memóriakártyát vagy kikapcsolja a VAIO számítógépet, miközben az adathordozó-hozzáférési jelzőfény világít.

- Ha az SD-memóriakártyát statikus elektromosságnak vagy elektromos zajnak kitett helyen használja.

- Hordozáshoz tegye a védőtokjába az SD-memóriakártyát, hogy elkerülje annak elektrosztatikus feltöltődését.

- Mielőtt az SD-memóriakártyát nem számítógépben (hanem például digitális fényképezőgépben vagy hordozható audioeszközben) használná, az adott eszköz segítségével formázza meg az SD-memóriakártyát.
  Egyes eszközök nem feltétlenül támogatják a számítógépek által használt fájlrendszert, ezért üzenetben javasolják az SD-memóriakártya megformázását. Ilyen esetben másolja a memóriakártyán tárolt adatokat VAIO számítógépére, majd az adott eszköz segítségével formázza meg a memóriakártyát. Az SD-memóriakártyán található összes adat törlődik a formázás során.
  További részleteket az eszközhöz mellékelt útmutató tartalmaz.

- Ne helyezzen más tárgyat az SD-memóriakártya foglalatába.

- Az SD-kártyafoglalat kizárólag a támogatott memóriakártyák használatára (adatok írására és olvasására) szolgál, másra nem használható.

- Az elvégzett teszteken a 2011 januárjában forgalmazott SD-memóriakártyák (2 GB kapacitásig), SDHC-memóriakártyák (32 GB kapacitásig) és SDXC-memóriakártyák (64 GB kapacitásig) kompatibilisnek bizonyultak VAIO számítógépével. Azonban nem garantálható, hogy számítógépével az összes SD-, SDHC- és SDXC-memóriakártya kompatibilis.

- VAIO számítógépe az SD-foglalaton keresztül nem támogatja az SD-, az SDHC-, illetve az SDXC-memóriakártyák szerzőijog-védelmi szolgáltatását.

- Ne kíséreljen meg más típusú memóriakártyát vagy memóriakártya-átalakítót helyezni a foglalatba. A nem kompatibilis memóriakártyák, illetve kártyaátalakítók beragadhatnak a foglalatba, ami károsíthatja VAIO számítógépét.

- Bizonyos típusú – például az UHS (Ultra High Speed) adatátvitelt támogató – SD-memóriakártyák erősen felmelegedhetnek a hosszabb ideig tartó adatműveletek végrehajtása közben. Ilyenkor eltávolítás előtt várja meg, amíg a memóriakártya lehűl.

Kapcsolódó témák
SD-memóriakártya behelyezése/eltávolítása