VAIO Felhasználói útmutató VPCEH3/VPCEJ3/VPCEK3/VPCEL3 sorozat

Task

# A Hibernálás üzemmód használata

Hibernálás üzemmódban VAIO számítógépe a beépített tárolóeszközre menti a rendszer aktuális állapotát, majd kikapcsol. A Hibernálás üzemmód olyankor hasznos, ha várhatóan hosszabb ideig nem használja a számítógépet.

## A Hibernálás üzemmód bekapcsolása

1. Kattintson a (Start) gombra, majd a Leállítás gomb melletti nyílra, végül válassza a Hibernálás lehetőséget.

Tipp

- Az alábbi művelet szintén Hibernálás üzemmódba kapcsolja VAIO számítógépét.

- Nyomja meg az Fn+F12 billentyűkombinációt.

- Hibernálás üzemmódban a VAIO számítógép tápellátás jelzőfénye nem világít.

## Visszatérés normál üzemmódba

1. Nyomja meg a tápellátás gombot.

Megjegyzés

- Vegye figyelembe, hogy ha a tápellátás gombot négy másodpercnél hosszabban tartja nyomva, VAIO számítógépe automatikusan kikapcsol. Ha így tesz, a nem mentett adatok elvesznek.

- Alapértelmezés szerint VAIO számítógépe automatikusan Hibernálás üzemmódra vált, ha az akkumulátor töltöttségi szintje alacsonnyá válik. Az éppen futó szoftverek és a csatlakoztatott eszközök függvényében azonban előfordulhat, hogy a Windows rendszer nem engedélyezi a feladat-végrehajtások felfüggesztését, ezért a rendszer nem tud Hibernálás üzemmódra váltani. Ha ilyen esetben az akkumulátor lemerül, a számítógép kikapcsol, és a nem mentett adatok elvesznek.
  Ha a számítógép akkumulátorról üzemel, mentse gyakran az adatokat, és szükség esetén kézzel váltson Hibernálás üzemmódra.

- VAIO számítógépének mozgatása előtt győződjön meg arról, hogy tápellátás jelzőfény nem világít, ezzel ugyanis elkerülheti, hogy a még működő merevlemez ütődést vagy rázkódást szenvedjen el.

Tipp

- Ha a töltésjelző és a tápellátás jelzőfény egyszerre villog, illetve ha alacsony akkumulátortöltöttségre figyelmeztető üzenet jelenik meg, kapcsolja VAIO számítógépét Hibernálás üzemmódba, vagy csatlakoztassa hálózati áramforráshoz.

Kapcsolódó témák
Az energiatakarékos üzemmód leírása
Az Alvó állapot üzemmód használata
Az akkumulátoros üzemidő meghosszabbítása