VAIO Felhasználói útmutató VPCEH3/VPCEJ3/VPCEK3/VPCEL3 sorozat

Reference

# Biztonsági tudnivalók

Részletes biztonsági információkat a biztonsági útmutatóban talál.

## Számítógép

- Ha valamilyen tárgyat ejt vagy folyadékot önt VAIO számítógépére, kapcsolja ki a számítógépet, húzza ki a tápkábelt, és vegye ki az akkumulátort. Újbóli használata előtt ajánlott szakemberrel megvizsgáltatni a számítógépet.

- Csak az útmutatóban megadott perifériás eszközöket és csatlakozókábeleket használja.

- A kis méretű alkatrészeket, például a „Memory Stick” memóriakártyákat és kártyaadaptereket tartsa távol a gyermekektől. A gyermekek könnyen lenyelhetik az apró tárgyakat.

- A VAIO számítógép felszíne és alsó része, továbbá a tápegység és az akkumulátor felmelegedhet az akkumulátor töltése vagy a processzor terhelése során. Ez a normális működés következménye, nem jelez meghibásodást. A keletkezett hő mennyisége a külső eszközöktől és a használt szoftvertől függően változik.

- Ha a VAIO számítógép vagy a tápegység túlzottan felforrósodna, kapcsolja ki a számítógépet, válassza le a tápegységet, vegye ki az akkumulátort, és vegye fel a kapcsolatot egy hivatalos Sony szervizzel vagy ügyfélszolgálattal.

## Tápellátás

- Ne helyezzen nehéz tárgyakat a tápkábelre, ez ugyanis tüzet okozhat.

- Amikor kihúzza az aljzatból a tápkábelt, mindig a csatlakozót fogja meg, soha ne a kábelt.

- Ne használjon sérült vagy szakadt csatlakozókábeleket.

- Ha hosszabb ideig nem használja VAIO számítógépét, húzza ki a tápkábelt a hálózati csatlakozóaljzatból.

- Ha hosszabb ideig nem használja VAIO számítógépét, az akkumulátor károsodásának elkerülése érdekében vegye ki azt a számítógépből.

## Fejhallgatók

- Ne használjon fejhallgatót autóvezetés, kerékpározás vagy bármilyen gépjármű kezelése közben. A fejhallgató használata veszélyes közlekedési helyzetet okozhat, és egyes területeken szabályellenes is. A hangos zenehallgatás gyalogos közlekedés esetén is veszélyes lehet, különösen a gyalogátkelőhelyeken.

- Ne használja nagy hangerővel a fejhallgatót. A szakértők nem javasolják a folyamatos, hangos és hosszú ideig tartó zenehallgatást. Ha csengő hangot hall a fülében, csökkentse a hangerőt, vagy szakítsa meg a zenehallgatást.